text: Båd-tyve på bestillings-arbejde
  04 juni 2010 kl. 06.35
  Det var bestillingsarbejde, da fem unge mænd fredag forsøgte at stjæle en båd, der stod på en trailer ved Dyvig Bådelaug nær Nordborg.
  Syd- og Sønderjyllands Politi har anholdt fem unge mænd, netop som de kort efter midnat i to biler var på vej væk med en båd, der stod på en trailer ved Dyvig Bådelaug ved Nordborg.
  Ejeren af båden - en Örnvik 540 med en motor på 100 hk - så de fem unge mænd nærme sig båden og alarmerede politiet, som kort efter fangede bådetyvene.
  
  Interesseret i motor
  De fem unge lokale mænd på mellem 19 og 20 år, havde allerede videresolgt båden til en mand på egnen.
  Ifølge et rygte på havnen var en af de fem endda manden, der havde bestilt tyveriet. Han skulle angiveligt kun være interesset i motoren fra båden, som har en værdi omkring 200.000kr.
  